Constantijn
Store norske leksikon,Historie,Verdens historie og samtidshistorie,Europa,Nederlands historie,Nederlands samtidshistorie
Constantijn er prins av Nederland. Han er den tredje og yngste sønnen til dronning Beatrix og prins Claus.
Prins Constantijn er utdannet jurist, og har blant annet vært ansatt ved kontoret til Nederlands medlem av EU-kommisjonen. I 2001 giftet han seg med journalisten Laurentien Brinkhorst, som fikk tittelen prinsesse Laurentien. De har tre barn: Eloise, født 8. juni 2002, Claus-Casimir, født 21. mars 2004, og Leonore, født 3. juni 2006. Les mer i Store norske leksikon Beatrix Wilhelmina Armgard Juliana – dronning av Nederland Kongehuset i Nederland Nederlands samtidshistorie